บริกส์

บริกส์ (BRICS) เป็นอักษรย่อใช้เรียกกลุ่มประเทศที่มีการพัฒนาทางเศรษฐกิจอย่างรวดเร็วอันประกอบด้วย บราซิล (Brazil) รัสเซีย (Russia) อินเดีย (India) จีน (China) และแอฟริกาใต้ (South Africa)
ศัพท์คำนี้ถูกสร้างขึ้นมาโดยจิม โอนีลล์ ในบทวิจัยในปี 2544 ชื่อ "The World Needs Better Economic BRICs" ชื่อบริกส์ถูกใช้เป็นสัญลักษณ์แสดงถึงการย้ายอำนาจเศรษฐกิจโลกจากกลุ่มพัฒนาแล้วอย่างจี7 (G7) มาสู่กลุ่มประเทศกำลังพัฒนา
ผลงานวิจัยที่ตีพิมพ์ในปี 2548 กล่าวถึงประเทศเม็กซิโกและเกาหลีใต้ว่าเป็นประเทศที่เทียบเท่าได้กับบริกส์แต่ถูกตัดออกจากกลุ่มตั้งแต่ต้น เพราะถือว่าเป็นประเทศมีการพัฒนามากกว่า เนื่องจากเป็นสมาชิกของกลุ่มโออีซีดี (OECD)  โกลด์แมน แซคส์กล่าวว่ากลุ่มบริกส์พัฒนาอย่างรวดเร็วมากจนประมาณปี พ.ศ. 2593 เศรษฐกิจของกลุ่มบริกส์รวมกันจะสามารถบดบังกลุ่มประเทศที่ร่ำรวยในขณะนี้ได้ ปัจจุบัน ประเทศทั้งสี่รวมกันมีพื้นที่มากกว่าหนึ่งในสี่ของแผ่นดินโลก และมากกว่าร้อยละ 40 ของประชากรโลก
โกลด์แมน แซคส์ ไม่ได้กล่าวว่ากลุ่มบริกส์จะรวมกลุ่มกันจัดตั้งกลุ่มเศรษฐกิจหรือสมาคมการค้าอย่างเป็นทางการเหมือนสหภาพยุโรป แต่อย่างไรก็ตาม มีข้อบ่งชี้บางอย่างว่า “ประเทศกลุ่มบริกส์ทั้งสี่ได้พยายามที่จะสร้าง สมาคมหรือพันธมิตรทางการเมือง” และพยายามเปลี่ยน “อำนาจทางเศรษฐกิจที่กำลังเติบโตให้เป็นอำนาจการเมืองทางภูมิภาค”  ในวันที่ 16 มิถุนายน 2552 ผู้นำกลุ่มประเทศบริกส์เข้าร่วมการประชุมสุดยอดครั้งแรกที่เมืองเยคาเตรินบุร์ก และประกาศเรียกร้องให้ระเบียบโลกใหม่มีหลายขั้วอำนาจ ต่อมา เมื่อวันที่ 13 เมษายน พ.ศ. 2554 กลุ่มดังกล่าวได้รับเอาประเทศแอฟริกาใต้เข้าร่วมกลุ่มด้วย

**ประวัติ**

**โควิด-19**
ธนาคารเพื่อการพัฒนาใหม่ (New Development Bank, NDB) ซึ่งตั้งอยู่ในจีน มีแผนจะมอบเงิน 15,000 ล้านดอลลาร์แก่ประเทศสมาชิกเพื่อช่วยแก้ปัญหาทางเศรษฐกิจ โดยประเทศสมาชิกต่างหวังว่าจะฟื้นตัวอย่างราบรื่นและดำเนินกิจกรรมทางเศรษฐกิจได้ในระดับเดียวกับก่อนเกิดการระบาดของโควิด-19 การประชุมสุดยอดครั้งที่ 12 เมื่อวันที่ 17 พฤศจิกายน 2563 ซึ่งเป็นการประชุมทางไกลผ่านวีดิทัศน์จากเซนต์ปีเตอร์สเบิร์ก ประเทศรัสเซีย หารือถึงวิธีจัดการกับภาวะการระบาดทั่วของโควิด และประเด็นการปรับปรุงความร่วมมือพหุภาคีโดยการปฏิรูปองค์กร อัตราการรับวัคซีนโควิด-19 มีความแตกต่างกันภายในกลุ่มบริกส์โดย จีน อินเดีย และแอฟริกาใต้ เต็มใจรับวัคซีนมากที่สุด ขณะที่บราซิลและรัสเซียแสดงความกังวลมากกว่าอีก 3 ประเทศ เมื่อวันที่ 9 กันยายน 2564 ในระหว่างการประชุมสุดยอดบริกส์ครั้งที่ 13 นเรนทระ โมที นายกรัฐมนตรีอินเดียเรียกร้องให้มีการสอบสวนอย่างโปร่งใสภายใต้องค์การอนามัยโลกเกี่ยวกับต้นกำเนิดของโควิด-19 ด้วยความร่วมมืออย่างเต็มที่จาก "ทุกประเทศ" ต่อจากนั้นประธานาธิบดีจีน สี จิ้นผิง ได้กล่าวเรียกร้องให้ทุกประเทศในกลุ่มต่อต้านกระบวนการ "ทำให้เป็นการเมือง"

**สมาชิก**

**สมาชิกปัจจุบัน**

**ประเทศที่กลายเป็นหุ้นส่วน เริ่ม 1 มกราคม 2568**
 Belarus- Bolivia- Kazakhstan- Thailand- Cuba- Uganda- Malaysia- Uzbekistan

**ประเทศที่สมัครสมาชิกแล้ว**
รวมทั้งหมด 16 ประเทศ ได้สมัครเข้าร่วมบริกส์อย่างเป็นทางการแล้ว โดยมีรายชื่อดังนี้:- Algeria (สมัครในปี 2022)- Bahrain- Bangladesh (สมัครในปี 2023)- Honduras (สมัครในปี 2023)- Kuwait (สมัครในปี 2023)- Pakistan (สมัครในปี 2023)- Palestine (สมัครในปี 2023)- Senegal (สมัครในปี 2023)- Venezuela (สมัครในปี 2023)- Vietnam (สมัครในปี 2023)

**ประเทศที่เป็นสมาชิกอย่างไม่เป็นทางการ === - Saudi Arabia

**ประเทศที่ถอดตัวจากการสมัครเป็นสมาชิก === - Argentina

**ผู้นำประเทศในบริกส์**
ไฟล์:Lula e Lira 2022 (cropped).jpg|บราซิลลูอิส อีนาซียู ลูลา ดา ซิลวา,ประธานาธิบดี|alt=บราซิลลูอิส อีนาซียู ลูลา ดา ซิลวา,ประธานาธิบดี
ไฟล์:Putin with flag of Russia.jpg|รัสเซียวลาดีมีร์ ปูติน,ประธานาธิบดี|alt=รัสเซียวลาดีมีร์ ปูติน,ประธานาธิบดี
ไฟล์:PM Modi Portrait(cropped).jpg|อินเดียนเรนทระ โมที,นายกรัฐมนตรี|alt=อินเดียนเรนทระ โมที,นายกรัฐมนตรี
ไฟล์:Xi Jinping 2016.jpg|จีนสี จิ้นผิง,ประธานาธิบดี|alt=จีนสี จิ้นผิง,ประธานาธิบดี
ไฟล์:Cyril Ramaphosa in Tehran.jpg|แอฟริกาใต้ไซริล รามาโฟซา,ประธานาธิบดี|alt=แอฟริกาใต้ไซริล รามาโฟซา,ประธานาธิบดี
ไฟล์:AbdelFattah Elsisi (cropped).jpg|อียิปต์อับดุลฟัตตาห์ อัสซีซี,ประธานาธิบดี|alt=อียิปต์อับดุลฟัตตาห์ อัสซีซี,ประธานาธิบดี
ไฟล์:Abiy Ahmed 2019.jpg|เอธิโอเปียอาบีย์ อาห์เม็ด,นายกรัฐมนตรี|alt=เอธิโอเปียอาบีย์ อาห์เม็ด,นายกรัฐมนตรี
ไฟล์:Masoud Pezeshkian 2024 (A) (cropped).jpg|อิหร่านมาซูด เปเซสเคียน,ประธานาธิบดี|alt=อิหร่านมาซูด เปเซสเคียน,ประธานาธิบดี
ไฟล์:Mohamed bin Zayed Al Nahyan.jpg|สหรัฐอาหรับเอมิเรตส์โมฮัมเหม็ด บิน ซายิด อัลนะฮ์ยาน,ประธานาธิบดี|alt=สหรัฐอาหรับเอมิเรตส์โมฮัมเหม็ด บิน ซายิด อัลนะฮ์ยาน,ประธานาธิบดี
ไฟล์:Prabowo Subianto 2024 official portrait.jpg|อินโดนีเซียปราโบโว ซูบียันโต,ประธานาธิบดี|alt=อินโดนีเซียปราโบโว ซูบียันโต,ประธานาธิบดี

**ดูเพิ่ม**
 องค์การความร่วมมือเซี่ยงไฮ้

**อ้างอิง**
หมวดหมู่:บริกส์
หมวดหมู่:การจำแนกหมวดหมู่ประเทศ
หมวดหมู่:องค์การที่ก่อตั้งในปี พ.ศ. 2552